
ΑΠΟΦΑΣΕΙΣ 

Κατηγοριοποίηση, καθορισμός ορίων, και αρτιότητας του οικισμού 

«Σταυρού Κοινότητας Πετρούσας» Ν. Δράμας. 1 

Έγκριση ρυμοτομικού σχεδίου Κομνηνών Ν. Ξάνθης (Κύρωση του 
ρυμοτομικού σχεδίου της διανομής του 1982 του Υπ. Γεωρ¬ 
γίας για τον εν λόγω οικισμό). . 2 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 2067 (1) 

Κατηγοριοποίηση, καθορισμός ορίων, και αρτιότητας του οικισμού 
«Σταυρού Κοινότητας Πετρούσας» Ν. Δράμας. 

Ο ΝΟΜΑΡΧΗΣ ΔΡΑΜΑΣ 
Έχοντας υπόψη: 

1. Το από 24.4.85 Π.Δ/γμα (ΦΕΚ 181Δ/3.5.85) περί τρόπου 
καθορισμού ορίων οικισμών της χώρας μέχρι 2.000 κατοίκους κατη¬ 
γορίες αυτών και καθορισμού όρων και περιορισμών δόμησής τους. 

2. Την απογραφη οικισμών και πληθυσμού του Ν.Δράμας έτους 
1981 της Ε.Σ.Υ.Ε. 

3. Τη μελέτη «Α φάση σχεδιασμού ανοικτών πόλεων» που εκπονή¬ 
θηκε από ομάδα μελετητών και έκανε προτάσεις για τη οριοθέτηση, 
κατηγοριοποίηση, τους ειδικούς όρους δόμησης (δελτία αρχιτεκτονι¬ 
κής αναγνώρισης) κ.λπ. των οικισμών του Ν. Δράμας σύμφωνα με 
προδιαγραφές του ΥΠ.ΠΕ.ΧΩ.Δ.Ε. 

4. Την 20231/8.10.85 απόφαση του Κοινοτικού Συμβουλίου Πε- 
τρούσης. 

5. Την 4/2/16.4.86 γνωμοδότηση του Συμβουλίου ΧΟ.Π. Ν. 
Δράμας, αποφασίζουμε: 

1. Την κατηγοριοποίηση του οικισμού «Σταυρού» όπως παρακά¬ 
τω: 


- θέση στο χώρο (Α3) Ούτε: περιαστικός, παραλιακός, τουριστι¬ 
κός. 

- Βαθμός προστασίας (Β3) Αδιάφορος. 

- Δυναμικότητα (Γ2) Στάσιμος. 

- Βαθμός διασποράς (Δ1) Συνεκτικός. 

- Μέγεθος (Ε2 ) Μικρός. 

2. Καθορίζουμε τα όρια του οικισμού «Σταυρού» όπως αυτά φαίνο¬ 
νται στο θεωρημένο από τον Προϊστάμενο του Τ.Π.—Π.Ε. Ν. Δράμας 
διάγραμμα του οικισμού σε κλίμακα 1:5.000 που συνοδεύει την από- 
φαση. 

3. Καθορίζουμε την αρτιότητα των οικοπέδων που περιλαμβάνο¬ 
νται στα όρια του οικισμού «Σταυρού» σε οκτακόσια (800) τ.μ. και 
όρους δόμησης ως εξής: 

Κάλυψη 40% 

Συντελεστή Δόμησης 0,4 

Σύστημα πτέρυγες 

Όροφοι 2 

Ύψος 7,50 μ- συν 1,20 όταν είναι με στέγη, 

4. Κατά παρέκκλιση εντός του ορίου του οικισμού θεωρούνται άρ¬ 
τια τα οικόπεδα με όποιο εμβαδόν είχαν στις 3.5.1985 ημέρα δημο¬ 
σίευσης του από 24.4.85 Δ/τος. 

5. Κατά τη δόμηση πρέπει να εξασφαλίζεται οπωσδήποτε η συνέ¬ 
χεια των υφισταμένων ή εγκεκριμένων δρόμων του οικισμού κατά τη 
κρίση της Υπηρεσίας. 

6. Πριν από οποιαδήποτε κατάτμηση οικοπέδων εντός των ορίων 
του οικισμού θα πρέπει να θεωρείται το σχετικό τοπογραφικό διά¬ 
γραμμα από το Τμήμα Π—Π.Ε. Ν. Δράμας ώστε να εξασφαλίζεται η 
συνέχεια των υπαρχόντων Κοινοχρήστων χώρων και η δημιουργία 
νέων σύμφωνα με τα οριζόμενα στην παρ. 1 του άρθρου 6 του από 
24.4.85 Π.Δ/τος. 

7. Κατά τα λοιπά ισχύει το από 24.4.85 Π.Δ/γμα. 

Η απόφαση αυτή με το διάγραμμα που τη συνοδεύει, να δημοσιευ- 
θεί στην Εφημερίδα της Κυβερνήσεως. 

Δράμα, 18 Απριλίου 1986 
Ο Νομάρχης 

ΕΥΑΓΓΕΛΟΣ ΡΟΓΚΑΚΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Δριθ. 1163 (2) 

Έγκριση ρυμοτομικού σχεδίου Κομνηνών Ν. Ξάνθης (Κύρωση του 
ρυμοτομικού σχεδίου της διανομής του 1982 του Τπ. Γεωργίας 
για τον εν λόγω οικισμό). 

Ο ΝΟΜΑΡΧΗΣ ΞΑΝΘΗΣ 

' Εχοντας υπόψη: 

1. Τις διατάξεις: 

α) Του από 17.7.1923 Ν.Δ. «περί σχεδίων πόλεων, κωμών και 
συνοικισμών του κράτους και ανεγέρσεως αυτών». 

β) Του Β.Δ. 712/70, όπως τροποποιήθηκε με τα 677/71 και 
198/1972 Β.Δ. 

γ) Του Ν. 3200/55 «περί διοικητικής αποκεντρώσεως», όπως έχει 
συμπληρωθεί και τροποποιηθεί μεταγενέστερα, 
δ) Του άρθρου 3 του 1337/83. 

ε) Του από 2.4.85 Π.Δ/τος ΦΕΚ 225Δ/14.5.85 «περί μεταβίβα¬ 
σης στους Νομάρχες αρμοδιοτήτων για την έγκριση και τροποποίηση 


ρυμοτομικών σχεδίων καθώς και όρων και περιορισμών δόμησης 
αγροτικών οικισμών. 

2. Την 45/85 απόφαση του Κοινοτικού Συμβουλίου υπέρ της 
έγκρισης του ρυμοτομικού σχεδίου και το γεγονός ότι δεν υποβλήθηκε 
καμμία ένσταση κατά της απόφασης αυτής (βεβαίωση της Κοινότη¬ 
τας). 

3. Την 9/86 γνωμοδότηση του Συμβουλίου ΧΟΠ της Νομαρχίας 
μας, αποφασίζουμε: 

Εγκρίνουμε το ρυμοτομικό σχέδιο των Κομνηνών κυρώνοντας έτσι 
το ρυμοτομικό διάγραμμα της διανομής 1982 του Τπ. Γεωργίας και 
καθορίζουμε σαν όρους δόμησης τους γενικούς που ισχύουν για τους 
αγροτικούς οικισμούς. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Ξάνθη, 18 Απριλίου 1986 

Ο Νομάρχης 
ΑΝ. ΜΠΕΡΕΤΑΣ 

